
Saksliste HASLE - LØREN IL AVD. HÅNDBALL
Styremøte 
15.01.2026 19:00-21:00


Til stede: Karoline Høydal, Beate Paulsen, Maren Kristine Moen, Gro Anne Lunde
Forfall: Christophe Mangion, Stian Skaar, Trond W. Wehn
Referent: Ole Andreas Flaaten Jonsgård

	Saks nr.
	Tema
	Saksansvarlig
	Oppsummering og beslutning

	1
	Godkjenning av innkalling og referat fra forrige møte.
	Maren

	Vedtak: Godkjent

	2


	Informasjon fra styreleder
· Resertifisert!
· Ansettelser klubben
· Status valgkomiteen
· Plan ungdomssatsing (se detaljer nederst i dette dokumentet)
	Maren

	Referat: 
Klubben er resertifisert! Digitalt banner er sendt over og blir lagt ut på nettside etc.

Ny admin-ansatt i klubben på 50% stilling. Ny aktivitetskoordinator på 50% stilling også ansatt. Hjelper til med cuper, skoler etc.

Vedtak: 
Styret er enige om at planene for ungdomssatsingen er veldig godt forberedt og vedtar de.


	3
	Innkalling til årlig møte. Vi må bli enige om saksliste til innkalling til årlig møte som skal arrangeres 11.02.26
· Budsjett
· Årsberetning
· Regnskap 2025
· Innstilling fra valgkomiteen
· Info om ungdomssatsing
	Ole Andreas
	Referat: Styreleder må delegere selve gjennomføringen av møtet 11.02 til nestleder.


Styreleder informerer også om at valgkomiteen har mulige kandidater i siktet og mener de skal ha innstilling klar til 26.02.


Vedtak: Ole A. lager arrangement på Spond for klubben. 11.02 kl. 19:00-20:00

Beate Paulsen tar redaktøransvar for årsberetningen. Innhenter bidrag fra andre som nødvendig. Ole A. F. Jonsgård innhenter beretninger fra de forskjellige laglederne.


	4
	Trenerforum

	Maren/Karoline
	21/1: Agenda må spikres. 36 deltagere så langt

Vi bør samle trenere for å diskutere noen felles saker:
- Status fra styret:
- Gjennomgang av sportslig plan
- Tildeling av treningstider
- Cuper
- Samarbeid med ungdomstrenere
- Kultur og adferd på kamp 
- Ungdomssatsing
- Trener 1 kurs
- Samarbeid/støtte til egne dommere 
- Annet

Referat: Diskuteres videre i separat møte.


	5
	Elverum Cup
	Karoline
	Status påmelding. Milepæler før avreise

Frist for påmelding 1. mars. 

Ikke påmeldt: J2010, J2011 og J2013
Alle andre har meldt på første runde, noen vurderer ytterligere ett lag i disse dager. 

@trond må følge opp politiattester
@christophe hva vil du ha i hvilket format for fakturering av A-kort/B-kort, lagkassebidrag

Annet fra i fjor jeg må huske/gjøre?

Referat: Nestleder informerer om arbeidet rundt Elverumscup og rapporterer om god fremgang. Det er ikke så mange lag i høyere aldersgrupper på Elverum, så vi bør vurdere om vi skal ha separate cuper for barn/ungdom i senere sesonger.

Vedtak: Styret tar informasjonen til etteretning

	6
	Dommere
	Fra Laetitia via Karoline
	Barnedommer
[bookmark: _@_4B25AC9FD1114F5E8389B029E929AC36Z]Mange nok barnedommere, men alle er 2010. Kan ikke en pga kamp gjelder det alle. Det er en ulempe. 

Vært litt «klaging» på lite kamper å dømme i høst, er flere hjemmekamper for feks J9 nå på våren. Laetitia får ikke gjort noe med antall yngre lag og kampoppsett i egen hall. 

2011 vil gjerne ha barnedommerkurs, de er 10 stykk som ønsker. Hva gjør vi her?

Hva koster det å arrangere i egen hall vs å melde på i andre haller? De ønsker i egne hall. Eventuelt fylle på med engasjerte voksne?

Det er lov å ta kurset fra det året de fyller 14. Så sånn sett også aktuelt for J2012

Dommer 1
Adanna og Amanda er ferdige dommer 1, Alysha og Elma har tatt sin første modul og har to igjen. Skal være ferdig 10.2. 

Da er det kun igjen 1 jente 09 (Alma), men tror ikke hun har lyst til å ta. Hun har ikke så mye tid til å dømme om dagen. 

Dommerutvikler kurs
Kan det være aktuelt å få noen engasjerte voksne til å ta dommerutvikler kurs og følge opp barnehåndball dommerene mer i kamp i egen hall enn vi/jeg klarer nå? 

Roger har tatt kurs. Han kommer på søndag når det er en del kamper for J9. Kaja, Klara, Maja, Nora, Selma og Sunniva skal dømme. 
Har hensyntatt at Sunniva og Nora er trenere med J2016 til vanlig så de ikke dømmer disse kampene. 

Referat: Nestleder informerer etter møte med dommeransvarlig.

Vedtak: Styret tar rapporten til etterretning og mener at dette skal inn i sportslig utvalg når det er i drift. Økonomi og formelle beslutninger kan tas i styret, faglig og sportslig i sportslig utvalg.


	7
	Eventuelt
	
	Referat: Gro Anne har bestilt Sushi til en helg og fiskeburgere til håndballens dag 26.08.

Ungdomssatsingen hører med ny aktivitetskoordinator i klubben om eventuell bistand til “kick off” etter sommeren. Koordinerer også med Gro Anne rundt håndballens dag.






Prosjektplan for disponering av styretildelte midler til ungdomshåndballen 2026–2027
Bakgrunn og formål
Hasle-Løren håndball har de siste årene hatt god rekruttering og høy aktivitet i barnehåndballen, i tråd med klubbens verdier om å være inkluderende, utviklende og engasjerende. Samtidig befinner ungdomshåndballen seg i en sårbar situasjon. Klubben har mistet ungdomslag gradvis de siste sesongene, og per i dag er eldste lagenhet J2010 på jentesiden og G2012 på guttesiden.
Klubbens hovedmål er at flest mulig spiller lengst mulig. For å nå dette må ungdomshåndballen styrkes gjennom tiltak som bidrar til:
· økt trivsel og tilhørighet
· bedre sportslig utvikling og reduserte skader
· redusert frafall i en kritisk alder
Dette er særlig viktig i et område med høy klubbtetthet, uforutsigbar hallsituasjon og fravær av eldre lag som ungdomsspillerne kan se opp til.
På bakgrunn av dette ble det høsten 2025 gjennomført en kartlegging av behov og ønsker i ungdomshåndballen. I en arbeidsstue med trenere og lagledere ble flere mulige tiltak identifisert, og det ble uttrykt et tydelig ønske om rask handling.
Etter et initiativ i november 2025 vedtok styret å tildele 100.000 NOK per sesong for 2025/26 og 2026/27 til tiltak rettet mot ungdomshåndballen, under forutsetning av:
1. Enighet i trenergruppa for ungdomslagene
2. Innsendt skriftlig plan for disponering av midlene
Beate Paulsen og Ida Tidemann har påtatt seg ansvar for gjennomføring og oppfølging av prosjektet.
Forankring i trenergruppa
Trenere og lagledere i ungdomshåndballen ble invitert til et digitalt møte 10. desember 2025. Målet var å presentere foreslåtte tiltak og oppnå en omforent løsning innenfor rammene vedtatt av styret.
Alle ungdomslag var representert (G2012/2013, J2012, J2011 og J2010). Det var bred enighet om tiltakene. Innspill under og etter møtet førte til mindre justeringer, som ble avklart skriftlig i etterkant. Endelig enighet fremgår av møtereferatet (vedlegg 1 og 2).
Trenergruppa ønsker løpende dialog gjennom prosjektperioden, og tiltakene skal evalueres fortløpende med rom for justeringer.
Tiltak
1. Gruppetimer med styrketrening (STERK)
Begrunnelse
 Ungdomsspillere har økende behov for systematisk styrketrening for å forebygge skader og legge til rette for sportslig utvikling. Dette er krevende å ivareta fullt ut innenfor ordinær håndballtrening. Et strukturert tilbud med kvalifisert veiledning vil:
· redusere skaderisiko
· bedre fysisk kapasitet (styrke, spenst, hurtighet)
· forberede spillerne på økt trenings- og kampbelastning
· bedre sportslige resultater
Tiltaket gir samtidig et tydelig signal om at klubben satser på ungdommene, og styrker klubbens attraktivitet i en konkurranseutsatt fase.
Organisering og innhold
· Tilbudet gis fra det året spillerne fyller 15 år
· Pilot våren 2026: J2010 og J2011
· J2012 og G2012 inkluderes fra januar 2027
· Gruppetime hver tredje uke per lagenhet
· Maks 18 spillere per økt
· Instruktør: Prestasjonstrener Syvert Repstad (STERK)
· Fakturering kvartalsvis (ingen langsiktig binding)
Mål
· Gi spillerne trygg og faglig god innføring i styrketrening
· Styrke skadeforebygging og prestasjonsutvikling
· Skape erfaringsutveksling også i trenergruppa og utover til yngre lagenheter
Pilotperioden evalueres etter uke 25 2026 før videreføring og justering.
(Detaljer om timeplan, lokaler og rotasjon vises til vedlegg 3 og 4.)
2. Klær- og utstyrspakke («merch»)
Begrunnelse
 Tiltaket skal:
· markere overgangen til ungdomshåndball
· styrke klubbidentitet og tilhørighet
· bidra til synlig og positiv profilering av klubben
Modell
· «Merch 1» ved oppstart i 13-årsserien
· «Merch 2» ved oppstart i 14-årsserien
Spillerne involveres gjennom valgte spillerrepresentanter fra hvert lag som vil inviteres til møte der alternative pakker presenteres. Det innhentes tilbud innenfor budsjettrammene, og endelig valg forankres i spillergruppene.
3. Sesongstartsfestival 2026/27
Begrunnelse
 Ved sesongstart 2026/27 forventes klubben å ha et historisk høyt antall ungdomslag. Dette markeres gjennom et felles arrangement for å:
· bygge fellesskap på tvers av lag
· tydeliggjøre klubbens satsing
· skape stolthet og motivasjon inn i sesongen
Hovedrammer
· Lørdag i august 2026
· Alle ungdomslag inviteres
· Sportslig del, faglig foredrag og sosial avslutning
· Spillerrepresentanter og foreldre involveres i planlegging og gjennomføring og en arbeidsgruppe etableres i løpet av våren 2026
Detaljert program tilpasses budsjett og tilgjengelige dugnadsressurser.
Kostnader og tidslinje
	Tidspunkt
	Tiltak
	Lagenhet
	Sum
	Kommentar

	Vårhalvåret 2026
	STERK gruppetimer
	J2010 og J2011
	24.000
	8 gruppetimer per lagenhet vårhalvåret

	Vårhalvåret 2026
	Merch 1
	J2010, J2011 J2012 og G2012 
	20.000
	Anslagsvis 80 spillere totalt*250 kr.

	­­­­­­Vårhalvåret 2026
	Merch 2
	J2010 og J2011
	13.000
	Anslagsvis 32 spillere totalt*400 kr

	Høsthalvåret 2026
	Merch 1
	J2013 og G2013
	5.000
	Anslagsvis 20 spillere totalt*250 kr

	Høsthalvåret 2026
	Merch 2
	J2012 og G2012
	22.000
	Anslagsvis 55 spillere*400 kr

	Høsthalvåret 2026
	STERK gruppetimer
	J2010 og J2011
	18.000 
	Det foreslås 6 gruppetimer per lagenhet høsthalvåret da det er kortere.

	Høsthalvåret 2026
	Sesongstartsfestival
	Alle ungdomslag
	50.000
	Restsum fra 25/26-sesongen (ca. 40.000) ønskes overført til 26/27-sesongen.

	Vårhalvåret 2027
	STERK gruppetimer
	J2010, J2011, J2012 og G2012
	48.000
	8 gruppetimer per lagenhet vårhalvåret

	SUM
	 
	 
	200.000
	Totalsum sesongen 25/26 og 26/27


 
Oppsummering og forventet effekt
Tiltakene er rettet mot en dokumentert sårbar fase i spillerløpet. Samlet skal prosjektet:
· redusere frafall i ungdomshåndballen
· styrke sportslig utvikling og skadeforebygging
· bygge klubbidentitet og tilhørighet
· bidra til stabilitet og videre vekst i klubben
Prosjektet har allerede bidratt til økt samarbeid og kommunikasjon i trenergruppa. Med tydelig gjennomføring og synlig kommunikasjon i klubbens kanaler vil tiltakene også gi positiv ekstern profilering.
Denne prosjektplanen redegjør for bakgrunn, mål, tiltak, kostnader og tidslinje for satsingen på ungdomshåndballen i Hasle-Løren håndball i perioden januar 2026-juni 2027.
Planen er forankret i trenergruppa for ungdomshåndballen og er utarbeidet i tråd med styrets vedtak av november 2025 om tildeling av prosjektmidler, herunder forutsetningene om enighet i trenergruppa og skriftlig redegjørelse for disponering av midlene.
Beate Paulsen og Ida Tidemann har ansvar for gjennomføring, oppfølging og løpende evaluering av prosjektet, i dialog med trenergruppa for ungdomslagene og styret. Eventuelle justeringer av tiltak eller budsjett vil forelegges styret ved behov. Det vil også utarbeides en dreiebok for prosjektet for å forenkle fremtidig fortsettelse av tiltakene.
Med vennlig hilsen
Beate Paulsen
 Trener, ungdomshåndball
 Hasle-Løren håndball
Ida Tidemann
 Trener, ungdomshåndball
 Hasle-Løren håndball
Dato: 13.01.2026
· Vedlegg 1: Møtepresentasjon
· Vedlegg 2: Tillegg til møtereferatet
· Vedlegg 3: Avtale med STERK
· Vedlegg 4: Rotasjonsordning for gruppetimer på STERK

